अर्जुन तेंदुलकर ने टीम इंडिया के साथ किया अभ्यास  
अर्जुन ने टीम इंडिया के अन्य सदस्यों के साथ भी अभ्यास किया, जिसमें आक्रामक सलामी बल्लेबाज वीरेंद्र सहवाग भी शामिल हैं।
महान बल्लेबाज सचिन तेंदुलकर के बेटे अर्जुन ने टीम इंडिया के शीर्ष खिलाड़ियों के साथ अभ्यास किया। दक्षिण अफ्रीका के खिलाफ तीसरे और निर्णायक टेस्ट से पहले अर्जुन के लिए टीम इंडिया के साथ अभ्यास शायद बड़ी बात नही हो, लेकिन उनके पिता ने कभी टीम में जगह बनाने से पहले ऐसा सपना देखा होगा।  भारतीय टीम को न्यूलैंड्स मैदान के नेट पर जमकर पसीना बहाते हुए देखा गया, जबकि अर्जुन भी नेट पर एक तरफ अभ्यास कर रहे थे। कुछ देर बाद सचिन ने खुद अजरुन को बल्लेबाजी का अभ्यास कराया।  अर्जुन ने टीम इंडिया के अन्य सदस्यों के साथ भी अभ्यास किया, जिसमें आक्रामक सलामी बल्लेबाज वीरेंद्र सहवाग भी शामिल हैं। अपने पिता की तरह 11 वर्षीय अर्जुन भी कामचलाउ स्पिन गेंदबाज हैं और उन्हें तेज गेंदबाज एस श्रीसंत को गेंदबाजी करते हुए देखा गया, जिन्होंने उनकी गेंद को बाउंड्री के पार पहुंचाया।  अर्जुन ने पिछले साल जनवरी में सुखिर्यां बटोरी थी, जब पुणे में एमआईजीसी क्लब की ओर से अंडर 19 केडेंसी ट्राफी में पदार्पण किया।